101. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 291 της 11/14 Σεπτ. 1998 (ΦΕΚ Α΄ 210) Κανονισμός λειτουργίας για τη διαδικασία πρόσληψης του προσωπικού του Συνηγόρου του Πολίτη. Έχοντας υπόψη: 1.Τις διατάξεις: α) των παρ. 1 και 9 του άρθρ. 5 του Νόμ. 2477/1997 «Συνήγορος του Πολίτη και Σώμα Επιθεωρητών – Ελεγκτών Δημόσιας Διοίκησης» (ΦΕΚ Α΄ 59). β) τις διατάξεις του άρθρ. 29Α του Νόμ. 1558/85 όπως προστέθηκε με το άρθρ. 27 του Νόμ. 2081/ 1992. 2.Τη σύμφωνη γνώμη του Συνηγόρου του Πολίτη της 31.8.98. 3.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 4.Την 514/1998 γνωμοδότηση του Συμβουλίου της Επικρατείας, μετά από πρόταση του Υπουργού Εσωτερικών, Δημόσιας Διοίκησης και Αποκέντρωσης, αποφασίζουμε: (Μετά τη σελ. 116,31042) Σελ. 116,31043 Τεύχος 1318 Σελ. 51 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 1.Ε.ζ.99-101 Άρθρ.1.-1.Η πλήρωση των θέσεων του ειδικού επιστημονικού προσωπικού της παρ. 1 του άρθρ. 5 του Νόμ. 2477/97, του βοηθητικού επιστημονικού προσωπικού της παρ. 4 του άρθρ. 8 του Νόμ. 2623/1998 με πρόσληψη ή απόσπαση υπαλλήλων, καθώς και η απόσπαση των υπαλλήλων της παρ. 2 του άρθρ. 5 του Νόμ. 2477/1997 γίνεται ύστερα από δημόσια πρόσκληση του Συνηγόρου του Πολίτη (ΣτΠ) για υποβολή υποψηφιότητας. 2.Η δημόσια πρόσκληση δημοσιεύεται σε δύο τουλάχιστον ημερήσιες εφημερίδες της Πρωτεύουσας. Στη δημόσια πρόσκληση αναφέρονται α) οι θέσεις που πρόκειται να πληρωθούν ή προκειμένου για τους υπαλλήλους της παρ. 2 του άρθρ. 5 του Νόμ. 2477/97 ο αριθμός των αποσπώμενων β) τα απαιτούμενα ειδικά προσόντα για την πρόσληψη ή απόσπαση, γ) τα γενικά προσόντα προκειμένου για πλήρωση θέσεων με πρόσληψη δ) η προθεσμία μέσα στην οποία οι υποψήφιοι πρέπει να υποβάλλουν την αίτηση ε) τα τυχόν δικαιολογητικά ή άλλα στοιχεία που συνυποβάλλονται με την αίτηση ζ) τον τόπο και τον τρόπο με τον οποίο υποβάλλεται η αίτηση. Άρθρ.2.-1.Η άριστη γνώση των ξένων γλωσσών αποδεικνύεται: α) για την Αγγλική γλώσσα με Πτυχίο PROFICIENCY των Πανεπιστημίων MICHIGAN ή CAMBRIDGE. β) για τη Γαλλική γλώσσα με πτυχίο DIPLOME D’ ETUDES SUPERIEURES III ή DIPLOME D’ ETUDES FRANCAISES 2eme DEGRE ή DIPLOME APPROFONDI DE LANGUE FRANCAISE (DALF) του Γαλλικού Ινστιτούτου. γ) για τη Γερμανική γλώσσα με πτυχίο GROSSES DEUTSCHES SPRACHDIPLOM του Ινστιτούτου Γκαίτε. δ) για την Ιταλική γλώσσα με πτυχίο DIPLOMA DI LINGUA E CULTURA ITALIANA – CORSO SUPERIORE του Ιταλικού Ινστιτούτου. ε) για την Ισπανική γλώσσα με πτυχίο SUPERIOR του Ινστιτούτου Θερβάντες. στ) για τις λοιπές ξένες γλώσσες ανάλογου επιπέδου τίτλο σπουδών. Η άριστη γνώση ξένης γλώσσας αποδεικνύεται επίσης και με τους εξής τρόπους: α) Με πτυχίο ή δίπλωμα ξενόγλωσσου τμήματος ή σχολής ΑΕΙ της ημεδαπής ή ισότιμο της αλλοδαπής ή  β) Με οποιοδήποτε πτυχίο ΑΕΙ ή μεταπτυχιακό τίτλο σπουδών ΑΕΙ της αλλοδαπής διάρκειας ενός (1) τουλάχιστον ακαδημαϊκού έτους ή γ) Με απολυτήριο σχολείου δευτεροβάθμιας εκπαίδευσης (ΔΕ) της αλλοδαπής ή αντίστοιχο ξενόγλωσσου σχολείου της ημεδαπής ή  δ) Με πιστοποιητικό διδακτικού έργου σε ΑΕΙ της αλλοδαπής διάρκειας ενός (1) τουλάχιστον ακαδημαϊκού έτους. Σελ. 116,31044 Τεύχος 1318 Σελ. 52 Δεν απαιτείται η απόδειξη της γνώσης της ξένης γλώσσας εάν οι επικαλούμενοι τίτλοι σπουδών έχουν αποκτηθεί στο εξωτερικό όπου τα μαθήματα διδάσκονται στην ίδια γλώσσα. Επίσης δεν απαιτείται απόδειξη της γνώσης της ξένης γλώσσας για υπαλλήλους του δημοσίου που ανήκουν σε κλάδους προσωπικού στα τυπικά προσόντα των οποίων περιλαμβάνεται η άριστη γνώση ξένης γλώσσας, καθώς και για υπαλλήλους αποφοίτους της Εθνικής Σχολής Δημόσιας Διοίκησης. 2.Η πολύ καλή γνώση των ξένων γλωσσών αποδεικνύεται: α) για την αγγλική γλώσσα με πτυχίο FIRST CERTIFICATE IN ENGLISH (LOWER) του Πανεπιστημίου CAMBRIDGE ή T.O.E.F.L. 550 μονάδων του ίδιου Πανεπιστημίου . β) για τη γαλλική γλώσσα DIPLOME D’ETUDES EN LANGUE FRANCAIRE (DELF) ή DIPLOME D’ETUDES SUPERIEURES II του Γαλλικού Ινστιτούτου. γ) για τη Γερμανική γλώσσα με πτυχίο KLEINES DEUTSCHES SPRAGHDIPLOM του Ινστιτούτου Γκαίτε. δ) για τις λοιπές ξένες γλώσσες με αναλόγου επιπέδου τίτλο σπουδών. 3.Η καλή γνώση της χρήσης Η/Υ αποδεικνύεται με τίτλο αντίστοιχων σπουδών ΑΕΙ, ή με πιστοποιητικά ή άλλες βεβαιώσεις παρακολούθησης σεμιναρίων, επιμορφωτικών προγραμμάτων κ.λπ. ή εμπειρία. Για τους υπαλλήλους του δημοσίου, κλάδου ή ειδικότητας ΠΕ Πληροφορικής δεν απαιτείται απόδειξη. Πάντως η Επιτροπή του άρθρ. 5 παρ. 1 του Νόμ. 2477/1997 (Επιτροπή) μπορεί να ζητήσει να υποβληθούν σε πρακτική δοκιμασία για απόδειξη της καλής χρήσης Η/Υ οι υποψήφιοι που έχουν προεπιλεγεί και δεν έχουν τίτλους ΑΕΙ αντίστοιχων σπουδών. Άρθρ.3.-1.Η προεπιλογή για τις θέσεις των παρ. 1 του άρθρ. 5 του Νόμ. 2477/1977, της παρ. 4 του άρθρ. 8 του Νόμ. 2623/1998 καθώς και των υπαλλήλων που θα αποσπασθούν στην Αρχή σύμφωνα με τις διατάξεις της παρ. 2 του άρθρ. 5 του Νόμ. 2477/1997, γίνεται από το ΣτΠ , επικουρούμενο από τους βοηθούς – συνηγόρους και από γραμματέα οριζόμενο από τον ίδιο. Ο γραμματέας είναι υπάλληλος της Αρχής. Κατά την πρώτη εφαρμογή του παρόντος γραμματέας μπορεί να οριστεί υπάλληλος του Υπουργείου Εσωτερικών, Δημόσιας Διοίκησης και Αποκέντρωσης. 1.Ε.ζ.101 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 2.Η προεπιλογή αποβλέπει στον αποκλεισμό από την τελική διαδικασία επιλογής των υποψηφίων που υποβάλλουν αιτήσεις προφανώς απαράδεκτες, εκπρόθεσμες ή αόριστες που στερούνται σύμφωνα με το βιογραφικό σημείωμά τους τη συνδρομή των, κατά το νόμο, τον παρόντα κανονισμό και τη δημόσια πρόσκληση, προσόντων ή οι οποίοι αποδεικνύουν τη συνδρομή τυπικών και ουσιαστικών προσόντων που δεν σχετίζονται με τα καθήκοντα τα οποία πρόκειται να ασκήσουν (άρθρ. 3 Νόμ. 2477/1997). Ο ΣτΠ μπορεί να ζητήσει με κάθε πρόσφορο τρόπο, από υποψηφίους διευκρινίσεις εφόσον δεν καθίσταται σαφής ή βεβαία από το βιογραφικό σημείωμα που υπέβαλαν η συνδρομή στο πρόσωπό τους των κατά την παρούσα παράγραφο, προσόντων. 3.Δεν γίνονται δεκτοί στην τελική διαδικασία επιλογής υποψήφιοι των οποίων οι σπουδές ή η επιστημονική εξειδίκευση ή η επαγγελματική εμπειρία δεν είναι συναφείς προς τα καθήκοντα των προς πλήρωση θέσεων (άρθρ. 3 Νόμ. 2477/1997). Προς τούτο ο ΣτΠ συνεκτιμά το αντικείμενο των βασικών και τυχόν μεταπτυχιακών σπουδών και τίτλων και την τυχόν εμπειρία ή έλλειψή τους. Η εκτίμηση γίνεται αναλόγως προς το επίπεδο των προς πλήρωση θέσεων. 4.Για την κατά τα ανωτέρω προεπιλογή συντάσσεται πρακτικό, στο οποίο αναφέρονται κατά κατηγορίες οι υποψήφιοι που υπέβαλαν προφανώς απαράδεκτες, εκπρόθεσμες ή αόριστες αιτήσεις, οι υποψήφιοι που στερούνται τα ειδικά προσόντα, οι υποψήφιοι, τα προσόντα των οποίων δεν σχετίζονται με τα προσόντα που πρόκειται να ασκήσουν καθώς και οι υποψήφιοι που γίνονται δεκτοί στο τελικό στάδιο επιλογής. Ο ΣτΠ  μπορεί να διαλάβει σε ειδικές περιπτώσεις συνοπτικά έκθεση του συγκεκριμένου λόγου για τον οποίο αποκλείεται υποψήφιος. Άρθρ.4.-1.Η κατά το άρθρ. 5 παρ. 1 του Νόμ. 2477/97 Επιτροπή, επικουρούμενη στο έργο της και από γραμματέα οριζόμενο με τον αναπληρωτή του από το ΣτΠ με ανάλογη εφαρμογή της παρ. 1 του άρθρ. 3 του παρόντος, προβαίνει αρχικώς στον έλεγχο και αξιολόγηση του φακέλου των υποψηφίων, οι οποίοι έγιναν δεκτοί στο τελικό στάδιο επιλογής. 2.Η Επιτροπή καλεί τους υποψηφίους σε συνέντευξη με ατομική ειδοποίηση, που γίνεται με κάθε πρόσφορο τρόπο (τηλεφωνικά, ταχυδρομικά, με τηλεομοιοτυπία) τουλάχιστον δύο (2) ημέρες πριν από την ημερομηνία της συνέντευξης. Στο κατάστημα της Αρχής και στο Υπουργείο Εσωτερικών, Δημόσιας Διοίκησης και Αποκέντρωσης αναρτάται το πρόγραμμα των συνεντεύξεων. Η συνέντευξη γίνεται ενώπιον όλων των μελών της Επιτροπής. Η τυχόν απουσία μέχρι δύο (2) μελών για οποιοδήποτε λόγο δεν κωλύει την πραγματοποίηση των συνεντεύξεων. Η συνέντευξη γίνεται δημόσια, η δε γνώμη της Επιτροπής για κάθε υποψήφιο καταχωρείται σε συνοπτικό πρακτικό, υπογραφόμενο από τον Πρόεδρο και το Γραμματέα. 3.Μετά το πέρας των συνεντεύξεων η Επιτροπή συνέρχεται εκ νέου και προβαίνει στη σύνταξη πίνακα των επιλεγομένων υποψηφίων που αναρτάται στο κατάστημα της Αρχής και στο Υπουργείο Εσωτερικών, Δημόσιας Διοίκησης και Αποκέντρωσης. Η επιλογή γίνεται μετά από συνεκτίμηση των τυπικών και ουσιαστικών προσόντων των υποψηφίων και της εν γένει προσωπικότητάς τους. Κύριο κριτήριο για την επιλογή είναι η προσωπική εκτίμηση που σχηματίζουν τα μέλη της Επιτροπής για την ικανότητα και προσωπικότητα των υποψηφίων και τη δυνατότητά τους να ανταποκριθούν στα καθήκοντα της θέσης τους. 4.Οι επιλεγόμενοι κατά το παρόν άρθρο κατά περίπτωση προσλαμβάνονται με απόφαση του Υπουργού Εσωτερικών, Δημόσιας Διοίκησης και Αποκέντρωσης ή αποσπώνται με κοινή απόφαση του οικείου Υπουργού και του Υπουργού Εσωτερικών, Δημόσιας Διοίκησης και Αποκέντρωσης, σύμφωνα με το άρθρ. 5 του Νόμ. 2477/97 και το άρθρ. 8 του Νόμ. 2623/1998 εφόσον προσκομίσουν: α. Φωτοαντίγραφο των δύο όψεων της αστυνομικής ταυτότητας ή ελλείψει ταυτότητας των κρισίμων σελίδων του διαβατηρίου (δηλαδή αυτών όπου αναφέρονται ο αριθμός και τα στοιχεία ταυτότητας του κατόχου). Εάν από τα ανωτέρω δεν προκύπτει η ημερομηνία γεννήσεως προσκομίζεται και πιστοποιητικό γεννήσεως προκειμένου γι’ αυτούς που θα προσληφθούν. β. Φωτοαντίγραφο βασικού τίτλου σπουδών στο οποίο να αναγράφεται το έτος απόκτησης του τίτλου, φωτοαντίγραφο του διδακτορικού ή μεταπτυχιακού τίτλου σπουδών καθώς και φωτοαντίγραφο της προβλεπομένης δημοσίευσης σε επιστημονικό περιοδικό. Εάν ο τίτλος έχει αποκτηθεί στην αλλοδαπή απαιτείται εκτός από τον τίτλο και επίσημη μετάφραση αυτού και επιπλέον πράξη αναγνώρισης από το ΔΙΚΑΤΣΑ για την ισοτιμία. γ. Φωτοαντίγραφα των απαιτούμενων τίτλων σπουδών για την απόδειξη της άριστης γνώσης της γλώσσας. 4.Τα οριζόμενα στη δημόσια πρόσκληση για την απόδειξη της απαιτούμενης εμπειρίας. 5.Βεβαίωση του οικείου δικηγορικού συλλόγου για το συνολικό χρόνο της άσκησης του δικηγορικού επαγγέλματος προκειμένου για τους δικηγόρους. 6.Βεβαίωση της οικείας υπηρεσίας για το χρόνο υπηρεσίας με τίτλο ΑΕΙ, προκειμένου για τους υπαλλήλους της παρ. 2 του άρθρ. 5 του Νόμ. 2477/97. Για τα ανωτέρω γίνεται ειδική μνεία στον πίνακα επιλεγομένων της προηγούμενης παρ. 3. (Μετά τη σελ. 116,31044) Σελ. 116,31045 Τεύχος 1318 Σελ. 53 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 1.Ε.ζ.101 102. ΑΠΟΦΑΣΗ ΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. ΔΙΣΚΠΟ/Φ.29/18804 της 18/18 Σεπτ. 1998 (ΦΕΚ Β΄ 991) Έναρξη λειτουργίας του συστήματος των Τηλεφωνικών αιτήσεων για την έκδοση διαβατηρίων. Η έναρξη λειτουργίας του συστήματος των τηλεφωνικών αιτήσεων για την έκδοση διαβατηρίων ορίζεται την 1η Οκτωβρίου 1998. 103. ΑΠΟΦΑΣΗ ΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ, ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΔΙΣΚΠΟ/Φ.29/18645 της 16/24 Σεπτ. 1998 (ΦΕΚ Β΄ 1003) Επέκταση του μέτρου της τηλεφωνικής υποβολής αιτήσεων πολιτών στις περιπτώσεις της έκδοσης διαβατηρίων από τις Ν.Α., της έκδοσης πιστοποιητικού σπουδών, αντιγράφου πτυχίου, πιστοποιητικού αναλυτικής βαθμολογίας από τα Α.Ε.Ι. και στις περιπτώσεις βεβαίωσης ασφάλισης για κύρια σύνταξη, βεβαίωσης ασφάλισης για ΕΛΠΠ, βεβαίωσης ασφάλισης για ΚΥΤ, βεβαίωσης συνταξιούχου, βεβαίωσης ασφαλιστικής ενημερότητας, βεβαίωσης για περίθαλψη ασφαλισμένου ή/και μελών οικογενείας του λόγω προσωρινής διαμονής (τουρισμός) σε κράτος – μέλος της Ε.Ε. ή του Ε.Ο.Χ. (έντυπο Ε 111) και βεβαίωσης για περίθαλψη παιδιού λόγω προσωρινής διαμονής για σπουδές σε κράτος – μέλος της Ε.Ε. ή του Ε.Ο.Χ. (έντυπο Ε 128) που εκδίδονται από το Τ.Σ.Μ.Ε.Δ.Ε., καθορισμός της διαδικασίας υποβολής των τηλεφωνικών αιτήσεων και του τρόπου παραλαβής των ανωτέρω εγγράφων, βεβαιώσεων και πιστοποιητικών. 1.Επεκτείνουμε το μέτρο της τηλεφωνικής υποβολής αιτήσεων στις ακόλουθες περιπτώσεις: έκδοση διαβατηρίων από τις Ν.Α., έκδοση πιστοποιητικού σπουδών αντιγράφου πτυχίου και πιστοποιητικού αναλυτικής βαθμολογίας από τα Α.Ε.Ι., βεβαίωση ασφάλισης για κύρια σύνταξη, βεβαίωσης ασφάλισης για ΕΛΠΠ, βεβαίωσης ασφάλισης για ΚΥΤ, βεβαίωσης συνταξιούχου, βεβαίωσης ασφαλιστικής ενημερότητας, βεβαίωσης για περίθαλψη ασφαλισμένου ή και μελών οικογενείας του λόγω προσωρινής διαμονής (τουρισμός) σε κράτος-μέλος της Ε.Ε. ή του Ε.Ο.Χ. (έντυπο Ε 111) και βεβαίωσης για περίθαλψη παιδιού λόγω προσωρινής διαμονής για σπουδές σε κράτος-μέλος της Ε.Ε. ή του Ε.Ο.Χ. (έντυπο Ε 1128) που εκδίδονται από το Τ.Σ.Μ.Ε.Δ.Ε. Σελ. 116,31046 Τεύχος 1318 Σελ. 54 2.Η διαδικασία υποβολής των τηλεφωνικών αιτήσεων των πολιτών για την έκδοση των ανωτέρω εγγράφων, πιστοποιητικών και βεβαιώσεων είναι η ίδια με τη διαδικασία που προβλέπεται στην Αριθ. ΔΙΣΚΠΟ/Φ. 29/2145/29.1.98 (ΦΕΚ Β΄/58/30.1.98). 3.Ειδικότερα για τις περιπτώσεις στις οποίες εκτός της αίτησης χρειάζεται και η καταβολή πρόσθετων δικαιολογητικών ή παραβόλων για την έκδοση του αντίστοιχου εγγράφου ή πιστοποιητικού, αυτό δεν θα αποστέλλεται ταχυδρομικά στον αιτούντα, αλλά θα το παραλαμβάνει ο ίδιος από την αρμόδια υπηρεσία έκδοσης. Για το λόγο αυτό ο χειριστής του τηλεφωνικού κέντρου του Ο.Τ.Ε. θα παρέχει ακριβείς οδηγίες για τα δικαιολογητικά που θα πρέπει να προσκομίσει ο πολίτης στην αρμόδια υπηρεσία, καθώς επίσης θα τον ενημερώνει για την ημερομηνία παραλαβής. Την προκαθορισμένη ημερομηνία παραλαβής ο πολίτης θα προσέρχεται στην αρμόδια υπηρεσία προσκομίζοντας τα κατά περίπτωση απαιτούμενα δικαιολογητικά. Αφού γίνει ο έλεγχος ταυτοπροσωπίας και ο έλεγχος πληρότητας των δικαιολογητικών, θα παραδίδεται το έγγραφο, η βεβαίωση, ή το πιστοποιητικό στον πολίτη. Για τη διεκπεραίωση των εγγράφων, πιστοποιητικών ή βεβαιώσεων η αρμόδια υπηρεσία ενημερώνει σχετικά τον ΟΤΕ. Το κόστος της τηλεφωνικής αίτησης ανέρχεται στο ποσό των 260 δρχ., για όλη την Ελλάδα. Το κόστος της συστημένης επιστολής ανέρχεται στο ποσό των 300 δρχ. για όλη την Ελλάδα και καταβάλλεται από τον ενδιαφερόμενο πολίτη στον ταχυδρομικό διανομέα. Ο τύπος των τηλεφωνικών αιτήσεων, καθώς και οι ερωτήσεις που θα υποβάλλονται στους πολίτες από τους χειριστές του ΟΤΕ για τη συμπλήρωσή τους, εμφαίνονται στα παραρτήματα, που αποτελούν αναπόσπαστο μέρος της απόφασης αυτής. 1.Ε.ζ.102-103 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων

[Source: greek_legal_code_raptarchis | Tokens: 12519]